KOMMISSIONENS FORORDNING (EF) Nr. 774/98 af 8. april 1998 om ændring af forordning (EØF) nr. 2342/92 om indførsel fra tredjelande af og eksportrestitutioner for racerent avlskvæg og om ophævelse af forordning (EØF) nr. 1544/79

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2634/97 (2), særlig artikel 13, stk. 12, og

ud fra følgende betragtninger:

Kommissionens forordning (EØF) nr. 2342/92 (3), senest ændret ved forordning (EØF) nr. 286/93 (4), bør ændres;

ifølge den aftale om landbrug, der er indgået under Uruguay-runden, er importafgifterne blevet afløst af importtold, og forordningen bør derfor ændres i overensstemmelse hermed;

alle racerene avlsdyr, der føres ind i EF, undergår veterinærkontrol og zooteknisk kontrol på det første indgangssted i henhold til Rådets direktiv 91/496/EØF (5), senest ændret ved direktiv 96/43/EF (6), og når disse dyr overgår til fri omsætning på et andet toldsted end det første indgangssted, er det nødvendigt, at en bekræftet kopi af sundhedscertifikatet, eftersom originalen bliver på det første indgangssted, og en attest, der er udfærdiget i overensstemmelse med Kommissionens beslutning 96/527/EØF (7), ledsager dyrene;

for at gøre det urentabelt at anvende racerene avlsdyr, der indføres toldfrit, til opfedning, bør den periode, hvori et indført dyr ikke må slagtes, forlænges; for at sikre, at indførte dyr ikke slagtes inden udløbet af den fastsatte periode, bør beviset herfor kontrolleres i den edb-database, der er fastsat i Rådets forordning (EF) nr. 820/97 (8), når denne database er blevet funktionsdygtig;

embedsdyrlægerne bør kunne udfærdige attesten om, at et indført dyr ikke er blevet slagtet i denne periode, da de er kompetente til at varetage denne opgave, ligesom de organer, der allerede har denne beføjelse;

der bør tages hensyn til ændringen af antallet af medlemmer af Den Europæiske Frihandelssammenslutning;

denne forordning bør indeholde henvisninger til Kommissionens beslutning 86/404/EØF (9) og 96/510/EF (10), hvad angår stambladet;

ved Kommissionens forordning (EØF) nr. 2505/92 (11) om ændring af bilag I og II til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (12) er der foretaget nogle ændringer af nomenklaturen for oksekødsmarkedet, og som følge deraf er det nødvendigt at tilpasse visse KN-koder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EØF) nr. 2342/92 foretages følgende ændringer:

1) I artikel 1 ændres »importafgifter« til »importtold«.

2) I artikel 2 foretages følgende ændringer:

a) Stk. 1, litra a) og b), affattes således:

»a) stamblad, som er udfærdiget i overensstemmelse med Kommissionens beslutning 96/510/EF (*)

b) sundhedscertifikat af den type, der kræves for racerent avlskvæg, eller en bekræftet kopi af dette certifikat og den attest, der udstedes af dyrlægen på grænsekontrolstedet, og som er udfærdiget i overensstemmelse med Kommissionens beslutning 92/527/EØF (**).

(*) EFT L 210 af 20. 8. 1996, s. 53.

(**) EFT L 332 af 18. 11. 1992, s. 22.«

b) I stk. 2 ændres »12 måneder« til »24 måneder«.

c) I stk. 3 ændres »den femtende måned« til »den 27. måned«, og sidste afsnit affattes således:

»Det i litra a) nævnte bevis føres ved hjælp af en attest, som er udstedt af den sammenslutning, organisation eller offentlige tjeneste i medlemsstaten, der fører stambogen, eller en embedsdyrlæge. Det i litra b) nævnte bevis føres ved hjælp af en attest, som er udstedt af en af medlemsstaten udpeget offentlig tjeneste. Disse beviser kontrolleres i den edb-database, der er fastsat i artikel 5 i Rådets forordning (EF) nr. 820/97 (*), når denne database er blevet funktionsdygtig.

(*) EFT L 117 af 7. 5. 1997, s. 1.«

d) I stk. 4 ændres »12 måneder« til »24 måneder«, og henvisningen til »forordning (EØF) nr. 1697/79« ændres til »forordning (EØF) nr. 2913/92«.

e) Stk. 5 affattes således:

»5. Bestemmelserne om:

- aldersgrænse i artikel 1

- forpligtelserne i stk. 2, 3 og 4

finder ikke anvendelse på indførslen af racerene avlsdyr med oprindelse i og hidrørende fra Island, Norge og Schweiz.«

3) Artikel 3, litra a), affattes således:

»a) det stamblad, der udfærdiges i overensstemmelse med Kommissionens beslutning 86/404/EØF (*), og er udstedt af den sammenslutning, den organisation eller den officielle tjeneste i medlemsstaten, som fører stambogen, og på hvilken bl.a. er anført resultaterne af individprøver og resultaterne (med angivelse af oprindelse) af bestemmelsen af avlsværdien af dyret og dets forældre og bedsteforældre; disse resultater kan også ledsage stambladet.

(*) EFT L 233 af 20. 8. 1986, s. 19.«

4) I artikel 4, stk. 2, ændres KN-kode »0102 10 00« til KN-kode »0102 10«, og »importafgift« ændres til »importtold«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. april 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 356 af 31. 12. 1997, s. 13.

(3) EFT L 227 af 11. 8. 1992, s. 12.

(4) EFT L 34 af 10. 2. 1993, s. 7.

(5) EFT L 268 af 24. 9. 1991, s. 56.

(6) EFT L 162 af 1. 7. 1996, s. 1.

(7) EFT L 332 af 18. 11. 1992, s. 22.

(8) EFT L 117 af 7. 5. 1997, s. 1.

(9) EFT L 233 af 20. 8. 1986, s. 19.

(10) EFT L 210 af 20. 8. 1996, s. 53.

(11) EFT L 267 af 14. 9. 1992, s. 1.

(12) EFT L 256 af 7. 9. 1987, s. 1.